William Henry Beveridge

William Henry Beveridge, 1. baron Beveridge, (født 5. mars 1879 i Rangpur i Bengal, død 16. mars 1963) var en britisk økonom og sosialreformator. Han er kjent for Beveridge-rapporten fra 1942, en rapport som la grunnlaget for den britiske velferdsstaten.

Beveridge var utdannet jurist. Han utredet pensjons- og sosialforsikringsspørsmål for statsminister David Lloyd Georges liberale regjering (1906–1914). Fra 1919 til 1937 var han direktør ved London School of Economics.«William Beveridge (1879 - 1963)», BBC. Lest 24. mars 2018.

I 1941 ba den britiske regjeringen Beveridge om å utarbeide en rapport om hvordan Storbritannia kunne gjenreises etter krigen. Beveridge-rapporten, offisielt titulert Social Insurance and Allied Services, ble utgitt året etter, i 1942. Rapporten la grunnlaget for den britiske velferdsstaten slik den ble innført etter andre verdenskrig, blant annet det nasjonale helsevesenet.«The Beveridge Report and the foundations of the Welfare State», The National Archives, 7. desember 2017. Lest 24. mars 2018. Rapporten foreslo prinsippet om universalitet gjennom at staten skulle ha ansvar for å sikre grunnleggende helse- og omsorgstjenester, samt minsteinntekt, for alle landets innbyggere.Knut André Karlstad: «Kjernen i velferdsstaten», forskning.no, 22. januar 2010. Lest 24. mars 2018.

Beveridge ble gjort til livstidspeer i 1946. Han ble de liberales leder i Overhuset.

I 1946 ble Beveridge kreert til æresdoktor ved Universitetet i Oslo.Aftenposten, 3. mai 1946, side 3

Beveridge-kurven er oppkalt etter Beveridge.

 Referanser 

 Eksterne lenker 




Kategori:Britiske baroner og baronesser
Kategori:Britiske økonomer
Kategori:Æresdoktorer ved Universitetet i Oslo
Kategori:Personer fra Rangpur